Roblox

Roblox on Roblox Corporationin kehittämä ja julkaisema ilmainen massiivinen monen pelaajan verkkopeli, jossa pelataan palikoista tehdyissä pelimaailmoissa. Robloxissa pelaajat itse luovat palikoista ja Lua-ohjelmista oman maailmansa ja julkaisevat sen muiden pelattavaksi Robloxin sivuille.

David Baszucki ja Erik Cassel sekä muutama heidän kavereistaan kehittivät Robloxin ja julkaisivat sen vuonna 2006. Se oli alkuun melko tuntematon alusta, jonka tarkoituksena oli opettaa lapsille ja nuorille pelintekemisen perusasioita. Robloxin omistajat Baszucki ja Cassel olivat tulleet miljonääreiksi 1990-luvulla suunnittelemallaan ja myymällään fysiikan simulointiohjelmistolla nimeltä Interactive Physics.

Roblox itsessään ei ole peli, vaan pelialusta, joka koostuu useista ryhmien (, vanh. groups) tai yksittäisten käyttäjien luomista peleistä (, vanh. games). Peliin astuessaan pelaaja päätyy joko olemassaolevalle palvelimelle tai luo uuden, jonne osa muista pelaajista ohjataan jatkossa. Pelin rakennusvaiheessa tekijä voi itse määrittää, kuinka monta pelaajaa hänen maailmaansa voi samaan aikaan tulla käymään.

Pelaajilla eli käyttäjillä on omat hahmot (), jotka koostuvat erilaisista raajoista, ennen vanhaan palikoista. Pelaaja voi mukauttaa hahmonsa ulkoasua ostamalla erilaisia asusteita, kuten hiuksia, housuja tai paitoja. Pelaajat voivat myös itse luoda erilaisia asusteita ja julkaista ne  sivustolle, mutta tämä maksaa usein tietyn määrän pelin sisäistä Robux-valuuttaa. Asusteita luodaan ja ostetaan palstalla nimeltä Marketplace (vanh. Avatar Shop, Catalog)

Roblox Corporationin pääkonttori, josta käsin ohjelmointi- ja päivitystyöt hoidetaan, sijaitsee Yhdysvalloissa, Kaliforniassa, Piilaaksossa, San Mateossa.

Roblox julkaistiin vielä PlayStation 4 -pelikonsoleille 10. lokakuuta 2023.

 Pelien tekeminen 
vasen|pienoiskuva|Roblox Studion logo.

 Luan käyttö Robloxissa 

Lua on skriptikieli, jota käytetään lähinnä ohjelmien helppoon laajentamiseen, mutta sillä voidaan saada aikaan myös laajempia kokonaisuuksia. Roblox käyttää Luasta johdettua Luau-skriptikieltä, joka lisää muun muassa staattisen tyyppijärjestelmän. Luau julkaistiin marraskuussa 2020.

Pelissä Luaa käytetään ohjelmointikielenä, jolla saadaan aikaan esimerkiksi toimivia lentokoneita, junia, hissejä tai vahinkoa tekeviä aseita. Tällä tavoin peliin saadaan lisää monipuolisuutta ja hauskuutta. Robloxin parhaiten menestyvät pelit ovatkin osaksi hyvien Lua-ohjelmien ansiota.

 Developer Exchange (DevEx) 

Robloxin Developer Exchange -ohjelma (lyh. DevEx) mahdollistaa oikean rahan ansaitsemisen pelejä luomalla. Ansaitun rahan määrään vaikuttaa muun muassa pelin luojan tarjoamat palvelut ja pelissä käyneiden määrä. Developer Exchangen avulla Robux-virtuaalivaluutan voi muuntaa oikeaksi rahaksi, jonka jälkeen rahan voi lunastaa esimerkiksi PayPalilla. DevEx-järjestelmää on joskus kritisoitu kannattamattomuutensa takia, jos siitä ei olla saatu tarpeeksi rahaa.

 Valuutat 

Robloxissa on valuuttana Robux (vanh. lyh. R$), jota käytetään esimerkiksi pelien, hahmojen asusteiden ja muun tavaran hankkimiseen. Pelaaja voi ostaa Robuxeja oikealla rahalla tai myymällä omia tavaroita ja pelejä.https://en.help.roblox.com/hc/en-us/articles/203313200-How-to-Get-Robux

Roblox poisti pelistä vanhan Tickets/TIX-valuutan huhtikuussa 2016, koska sitä voitiin käyttää hyväksi helpon tienattavuuden takia. Tixejä sai joka päivä ja joka kerta, kun omaan peliin tuli uusi käyntikerta.

 Premium-jäsenyys 

Robloxissa on mahdollista ostaa eritasoisia Premium-jäsenyyksiä kuukausimaksulla. Jäsenyyksillä saa muun muassa kuukausittaisen Robux-stipendin, jonka suuruus määräytyy sen mukaan, kuinka kalliin Premium-jäsenyyden hankkii. Samalla voi myös saada muita etuja tasosta riippumatta.https://en.help.roblox.com/hc/en-us/articles/203625944-Builders-Club

Kun Premium-jäsen viettää jossain pelissä tietyn määrän aikaa, pelin tekijä saa kohtuullisen Robux-summan. Tätä kutsutaan nimellä premium payout.

Mitä kalliimman Premium-jäsenyyden pelaaja hankkii, sitä enemmän hän saa kuukausittaisesta Robux-stipendistä. Robloxissa stipendistä voi saada 450, 1000 tai 2200 Robuxia riippuen jäsenyyden hinnasta. Entiset Builders Club (BC)-, Turbo Builders Club (TBC)- ja Outrageous Builders Club (OBC) -jäsenyydet korvattiin Premium-jäsenyydellä syyskuussa 2019.https://en.help.roblox.com/hc/en-us/articles/360024256251-Premium-Membership

 Ryhmät 

Ryhmät (, vanh. groups) ovat pelaajien ylläpitämiä joukkoja, joihin muut pelaajat voivat liittyä. Yhden ryhmän luominen maksaa 100 Robuxia. Ryhmän omistaja hallitsee ryhmän asetuksia, ja hän on vastuussa roolien eli vähän niinkuin kastien luomisesta. Roolin luonti maksaa 25 Robuxia. Tietyn roolin arvo eli taso hierarkiassa määritellään asteikolla 0-255 ja niille voidaan antaa erityisoikeuksia, kuten pelien muokkausoikeus.

Ryhmien ”klaanit” () poistettiin 23. tammikuuta 2019. Ne olivat ryhmien sisäisiä pienjoukkoja, jotka pystyivät kilpailemaan peleissä.

 Ohjelma 

Roblox ei itsenäisesti käynnisty suoraan nettiselaimesta, vaan se täytyy asentaa virallisen nettisivun kautta. Vuonna 2011 Robloxin päivitys mahdollisti pelin käynnistyksen suoraan oletusselaimella Internet Explorerin sijaan. Roblox-sovelluksen voi ladata Microsoft Storesta. Peliä voi pelata myös mobiililaitteilla ja tietyillä konsoleilla.

 Ongelmat 

Yhdysvalloissa on esitetty syytöksiä siitä, että lasten suosiossa oleva pelialusta Roblox olisi mukana laittomassa uhkapelioperaatiossa, joka kohdistuu lapsiin. Tämä käy ilmi Bloombergin raportista, jossa kerrotaan, että pelialustaa syytetään osallisuudesta tällaiseen toimintaan. Syytteessä mainitaan myös Satozuki-, Studs- ja RBLXWild-palvelut, joiden väitetään yhdessä Robloxin kanssa mahdollistavan uhkapelaamisen käyttäen Robloxin virtuaalivaluuttaa, Robuxeja.

Samoin kuin useissa muissa vastaavissa alustoissa, myös Roblox-pelissä on havaittu tilanteita, joissa lapset ovat vahingossa aiheuttaneet merkittäviä kuluja vanhemmilleen. Oli esimerkiksi tapaus, jossa 10-vuotias tyttö oli käyttänyt yli 2800 euroa pelissä oleviin virtuaalisiin ostoksiin.

Kaksi vanhempaa ovat käynnistäneet oikeusprosessin, koska heidän lapsensa menettivät Robuxejaan ulkopuolisilla uhkapelisivustoilla. Vanhempien mukaan Roblox on hyötynyt merkittävästi tästä tilanteesta, vaikka sillä olisi ollut keinoja valvoa maksuliikennettä ja puuttua tähän ongelmaan.

Roblox Corporation puolestaan kieltää olevansa vastuussa vahingoista ja korostaa, että kyseiset palvelut ovat ulkopuolisia eikä niillä ei ole mitään oikeudellista yhteyttä Robloxiin. Yritys väittää, että nämä tahot väärinkäyttävät laittomasti Robloxin aineetonta omaisuutta ja brändiä.

 Muita ongelmia 
Vuonna 2022 Roblox kohtasi useita haasteita, jotka vaikuttivat negatiivisesti sen maineeseen. Pelialustalla ilmeni tapauksia, joissa käyttäjät olivat luoneet seksuaalissävytteisiä pelejä. Näissä peleissä käsiteltiin aiheita, jotka rikkoivat selkeästi Robloxin sääntöjä. Lisäksi yksi merkittävä tapahtuma oli koodivuoto, joka paljasti, että alustan valvojat joutuivat jatkuvasti kamppailemaan erilaisten haasteiden, kuten pedofiilien toiminnan rajoittamisen kanssa. Myös pelaajien luomat tasot, jotka matkivat joukkoampumistilanteita, nousivat esille ongelmana.

 Lähteet 
 Robloxin viralliset sivut 
 Robloxin DevForum (pelintekijöille suunnattu foorumi) 

 Viitteet 

Luokka:MMOG-pelit
Luokka:Vuoden 2005 videopelit